مازال ردود الأفعال على الدعم لي عطات وزارة الثقافة لبعض الفناني كتتوالى، والصداع على مواقع التواصل الاجتماعي ما سالاش، بين مدافع ومعارض ليه. الممثلة جميلة الهوني حتى هي نشرت فيديو على حسابها في فيسبوك، كتهضر فيه على هاد الدعم، وعلى وضعيتها المهنية، خصوصا أن مهنة الممثل ما عندهاش قانون في المغرب، وكلات الدق مزيان مع جايحة كورونا. جميلة الهوني انتقدت الدعم لي تقدم لبزاف ديال الأسماء، وقالت بأنه كيتوزع بطريقة غير عادلة، وكاين ناس لي محتاجين ومن بينهم هي ، حيت كن ما خدماتش جوج ديال الأعمال هاد العام كانت غادي تبقى تشوف في جنابها بحال بزاف ديال الناس. صرخة الفن المسرحي المراكشي. الفنانة Jamila el haouni تعلق على حسابها اثر فضيحة وزارة الثقافة و الاستفادة من الدعم الثقافي.#المغرب #مراكش #الثقافة Publiée par ‎ كش بريس ‎ sur Jeudi 1 octobre 2020 
جميلة الهوني: ما عندنا صالير وكن ما خدمتش ف” لي سيتكوم” كون راني بقيت نشوف فجنابي – فيديو